Ene mahn hólj ene groëten dienee
Ene mahn hólj ene groëten dienee. 

(Luekas 14, 15-24)

   15 En wiej eehne van dehn 

diej mit zote te èèhte, dat hoëhrt, 

zag dèè tèènge Jezus: 

Ziëlig dèè wat broëd zal èèhten 

in ’t kuëhninkriehk Goads.

   16 Doew zag hèèh tèèngen dem: 

Ene mahn hólj ene groëten dienee 

en hèè nuëde ter vèùl oeht, 

17 en wiej ’t tiehd woar vuër den dienee, 

sjikden hèè ziene knech t’r-op oeht 

óm tèènge de genuëde te zègke: 

Kómp, want alles sjteet kloar. 

18 En doew begóste ze zich allenej 

sjtùk vuër sjtùk te veróntsjùljige: 

Den iësjte zag tèèngen hèùm: 

Ich hùb mich ee sjtùk lahndj gegóhjje 

en doa mót ich pervoahsj hèèr goa kiehke. 

Ich vroag uch: Nump mich neet koalik. 

19 En enen ahngere zag: 

Ich hùb mich vîef sjpahn ùs gegóhjje 

en diej goan ich oehtprobèère. 

Ich vroag uch: Nump mich neet koalik. 

20 En wèèr enen ahngere zag: 

Ich hùb een vrow getrowd 

en doaróm kèn ich neet kóhmme. 

21 En wiej de knech truk gegahnge woar,

vertèlden hèè dat aa zienen hiër. 

Koad woëhre zag doew den hiër van ‘t hoehs

tèènge ziene knech: 

Gahnk d’rek noa de sjtroaten 

en de sjtege van de sjtad 

en brèhng de ermen en de gehehndiekepde 

en de blènjen en lamen hiehj hèèhr. 

22 En de knech zag: Hiër, ’t is gebuëhrd, 

wat giër hùb opgedraahge, en nòg is plaatsj.

 23 En den hiër zag tèènge de knech: 

Gahnk noa de wèèg en de ómmoërde hèùf

en dwèhng huhn hiehj hèèhr te kóhmme,

doamit mien hoehs vohl wurt. 

24 Want ich zègk uch: 

Niëhmes van diej men, diej genuëd woahre,

zal koare va mienen dienee.

Limburgish
Biehbel
Hoesloze teks
Mót nag bekeke waere